Strede

Et strede er et smalt farvann som skiller to landområder, ofte med fastland på den ene siden og en øy eller et annet fastland på den andre siden. Stredet fungerer som en naturlig forbindelse mellom to større hav- eller sjøområder.  

Forskjellen fra et sund er at et sund vanligvis refererer til et smalt farvann mellom en øy og fastlandet eller mellom to øyer, mens et stred ofte forbinder to større havområder og skiller større landområder, som kontinenter eller store øyer.

Streder har ofte stor internasjonal betydning og er viktige for global sjøfart og handel. På grunn av sin strategiske beliggenhet har mange streder vært sentrale i historiske handelsruter og politiske konflikter.

Et strede skiller ofte to kontinenter eller større landområder, og eksempler på kjente streder inkluderer Gibraltarstredet, som forbinder Middelhavet med Atlanterhavet, og Bosporosstredet som skiller den europeiske og asiatiske delen av Tyrkia.

Streder er ofte dype nok for store skip og kan være avgjørende for internasjonal handel og transport. I havretten er et strede et farvann mellom to åpne hav et fritt gjennomseilingsområde for alle skip.

 Politiske konflikter 
Kontroll over streder har historisk sett vært gjenstand for flere konflikter, da streder kan gi både militær og økonomisk makt gjennom dominans over strategiske sjøveier. Viktige streder som for eksempel Bosporos, Dardanellene, Gibraltarstredet, og Hormuzstredet har vært sentrale i en flere kriger og militære konflikter på grunn av deres strategiske betydning for internasjonal handel, sjøfart og geopolitisk kontroll.

 Havretten 
Havretten, slik den er definert i FNs havrettskonvensjon (UNCLOS), gir regler for bruk og kontroll av internasjonale farvann, inkludert streder. Streder som forbinder to åpne hav er underlagt regler om transittpassasje (uskyldig gjennomfart), som sikrer fri navigasjon for internasjonal skipsfart, selv om stredet går gjennom en stats territoriale farvann. Dette betyr at fartøy og fly har rett til å passere uten forsinkelser eller hindringer, så lenge de ikke truer sikkerheten til kyststaten.

 Referanser 


Kategori:Geologi
Kategori:Kyst- og havlandformer